नई दिल्ली. पिछले दो दशक से अपनी ही बनाई पिछली फिल्म की सफलता को दोबारा भुनाने की कोशिश एक ट्रेंड बन चुका है. लेकिन पहली सुपरहिट फिल्म के साथ नई फिल्म की तुलना कई बार घातक साबित हो जाती है. हमने कई बार देखा है कि अपनी पिछली फिल्म की तुलना में नया वर्जन किसी तरह का कीर्तिमान रचने में कामयाब नहीं होती. शुक्रवार को रिलीज होने वाली अर्जुन कपूर और परिणीति चोपड़ा की फिल्म भी ऐसी फिल्म साबित हो रही है. जी हां, हम बात कर रहे हैं, निर्माता-निर्देशक विपुल अमृतलाल शाह की 'नमस्ते इंग्लैंड' की. क्योंकि यह 'नमस्ते लंदन' के जबरदस्त म्यूजिक और दमदार कहानी के नजदीक भी नहीं है.